PATVIRTINTA

Akmenės rajono paramos šeimai centro direktoriaus

2019 m. rugpjūčio 20 d. įsakymu Nr. V - 421

**AKMENĖS RAJONO PARAMOS ŠEIMAI CENTRO GLOBOS CENTRO DARBO TVARKOS TAISYKLĖS**

**I SKYRIUS**

**BENDROSIOS NUOSTATOS**

1. Akmenės rajono paramos šeimai centras savo veikloje vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos tarptautinėmis sutartimis, Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos socialinių paslaugų įstatymu, Biudžetinių įstaigų ir kitais įstatymais, Vyriausybės nutarimais, Socialinės apsaugos ir darbo ministerijos teisės aktais bei kitais teisės aktais, Savivaldybės tarybos sprendimais, mero potvarkiais, savivaldybės administracijos direktoriaus ir administracijos direktoriaus pavaduotojo įsakymais, kitais teisės aktais bei įstaigos nuostatais, Globos centro veiklos kokybės vertinimo tvarkos aprašu, Globos centro veiklos ir vaiko budinčio globotojo vykdomosios priežiūros organizavimo ir kokybės priežiūros tvarkos aprašu, Vaiko laikinosios globos (rūpybos) nuostatais; Vaiko globos organizavimo nuostatais.

**II SKYRIUS**

**GLOBOS CENTRAS**

1. Akmenės rajono paramos šeimai centro (toliau – Centras) nuostatuose numatyta, kad Centras yra mišrių bendruomeninių socialinių paslaugų įstaiga, kurios vienas iš struktūrinių padalinių yra Globos centras.
2. Pagrindinis Globos centro veiklos tikslas – užtikrinti, kad visiems įvaikintiems vaikams, socialinių globėjų, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, socialiniams globėjams, globėjams giminaičiams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.
3. Globos centro padalinyje dirba tarnybos atestuotas asmuo, socialinis darbuotojas atliekantis globos koordinatoriaus funkcijas ir psichologas.
4. Direktorius tvirtina darbuotojų priskyrimą dirbti Globos centre.
5. Globos centras veikia pagal Centro nuostatus ir atsako pagal Centro prievoles.

**III SKYRIUS**

**TeikiamoS paslaugos**

1. Globos centre teikiamos paslaugos budintiems globotojams, globėjams, nesusijusiems giminystės ryšiais, globėjams giminaičiams, įtėviams, šeimynų dalyviams, bendruomeninių vaikų globos namų darbuotojams.
2. Teikiamos paslaugos:
   1. Bendrosios socialinės paslaugos:
      1. informavimas;
      2. konsultavimas;
      3. tarpininkavimas ir atstovavimas;
      4. transporto organizavimas;
      5. sociokultūrinės paslaugos;
      6. kitos bendrosios socialinės paslaugos.
   2. Specialiosios socialinės paslaugos:
      1. socialinė priežiūra:
         1. intensyvi krizių įveikimo pagalba;
         2. psichosocialinė pagalba;
         3. pagalba globėjams (rūpintojams), budintiems globotojams, įvaikintojams ir šeimynų dalyviams.
   3. Pagalba – individualios socialinio darbuotojo, atliekančio globos koordinatoriaus funkcijas, tarnybos atestuoto asmens, psichologo konsultacijos.
   4. Intensyvi pagalba - individualios socialinio darbuotojo, atliekančio globos koordinatoriaus funkcijas, tarnybos atestuoto asmens, psichologo konsultacijos. Padidėja susitikimų dažnumas nei pagalbos teikimo laikotarpiu.
3. Suteiktos paslaugos vedamos į SPIS programą.

**IV SKYRIUS**

**GLOBOS CENTRO PAGRINDINĖ VEIKLA IR FUNKCIJOS**

1. Globos centro funkcijos:
   1. organizuoja budinčių globotojų, globėjų, nesusijusių giminystės ryšiais, globėjų giminaičių*,* įtėvių paiešką;
   2. konsultuoja asmenis, pageidaujančius globoti (rūpintis), įvaikinti ar tapti budinčiais globotojais, asmenis, siekiančius steigti šeimynas;
   3. vykdo budinčių globotojų, globėjų, nesusijusių giminystės ryšiais, globėjų giminaičių, įtėvių, šeimynų dalyvių pasirengimo globoti (rūpintis), prižiūrėti vaikus, įvaikinti bei bendruomeninių vaikų globos namų darbuotojų pasirengimo dirbti šiose įstaigose mokymus pagal Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos (toliau – VVTAĮT) direktoriaus patvirtintas Globėjų ir įtėvių mokymo ir konsultavimo programas (toliau – GIMK programos);
   4. vertina budinčių globotojų, globėjų, nesusijusių giminystės ryšiais, globėjų giminaičių, įtėvių pasirengimą globoti (rūpintis), prižiūrėti vaikus, įvaikinti pagal GIMK programas ir teikia siūlymus savivaldybės administracijos Vaiko teisių apsaugos skyriui (toliau – VTAS) išvadai apie jų tinkamumą globoti (rūpintis), prižiūrėti vaikus, įvaikinti rengti;
   5. nagrinėja ir vertina fizinio asmens, norinčio steigti šeimyną, pasirengimą steigti šeimyną socialinės apsaugos ir darbo ministro įsakymu tvirtinamuose Šeimynų nuostatuose nustatyta tvarka;
   6. parenka vaikui budintį globotoją, globėją, nesusijusį giminystės ryšiais, globėją giminaitį pagal GIMK programas ir teikia jo kandidatūrą Akmenės rajono savivaldybės socialinės paramos skyriui;
   7. vykdo tęstinius periodinius budinčių globotojų, globėjų, nesusijusių giminystės ryšiais, globėjų giminaičių, įtėvių, šeimynų dalyvių, bendruomeninių vaikų globos namų socialinių darbuotojų (socialinių pedagogų) mokymus pagal GIMK programas;
   8. dalyvauja vaiko laikinos globos (rūpybos) peržiūrose, vadovaujantis socialinės apsaugos ir darbo ministro įsakymu patvirtintų Vaiko laikinosios globos (rūpybos) nuostatų nustatyta tvarka;
   9. koordinuoja pagalbos teikimą vaikams, prižiūrimiems budinčių globotojų, ir budintiems globotojams bei teikia ar organizuoja šiems vaikams ir budintiems globotojams reikiamą pagalbą (socialines paslaugas, psichosocialinę, konsultacinę, teisinę ir kitą pagalbą);
   10. koordinuoja pagalbos teikimą vaikams, globojamiems (rūpinamiems) globėjų, nesusijusių giminystės ryšiais, globėjų giminaičių, šeimynų, bei globėjams, nesusijusiems giminystės ryšiais, globėjams giminaičiams, šeimynų dalyviams ir teikia jiems psichosocialinę, konsultacinę ar kitą pagalbą. Šios paslaugos gali būti teikiamos ir įtėviams, jiems patiems prašant;
   11. teikia pagalbą vaikui adaptacijos naujoje šeimoje laikotarpiu, parengiant jį globos (rūpybos) procesui bei palengvinant bendravimą su budinčiu globotoju, kurio vaikas dar nepažįstą, tačiau kuris norėtų ir galėtų juo rūpintis. Kartu paruošiama ir budinčio globotojo šeima (įskaitant ir jo biologinius vaikus), kad vaiko atėjimas į šeimą būtų kuo paprastesnis, sklandesnis ir sėkmingesnis tiek vaikui, tiek globotojui;
   12. teikia individualias konsultacijas budinčiam globotojui tiek globos organizavimo procese, tiek po globos nustatymo, siekiant padėti vaikui užmegzti saugius, tvirtus ryšius su budinčio globotojo šeima ir naujais žmonėmis jo aplinkoje, organizuoja psichologinę paramą ir palaikymą tiek vaikui, tiek budinčiam globotojui, teikia ir organizuoja pagalbą, koreguojant netinkamą vaiko elgesį ir mokantis naujų, socialiai priimtinų elgesio modelių, kartu su budinčiu globotoju priima sprendimus kriziniais atvejais, organizuoja kitą pagalbą, kurios reikia vaikui ir budinčiam globotojui, tenkinant vaiko poreikius visą paslaugos teikimo laikotarpį;
   13. teikia budintiems globotojams, globėjams, nesusijusiems giminystės ryšiais, globėjams giminaičiams intensyvią pagalbą. Įtėviams, šeimynų dalyviams, bendruomeninių vaikų globos namų darbuotojams ši pagalba teikiama įtėvių, šeimynos dalyvių ar bendruomeninių vaikų globos namų administracijos prašymu;
   14. organizuoja ir (ar) teikia laikino atokvėpio paslaugas budintiems globotojams, esant poreikiui bei galimybėms – ir globėjams, nesusijusiems giminystės ryšiais, globėjams giminaičiams, šeimynos dalyviams;
   15. įgyvendina vaiko, kurį prižiūri budintis globotojas, globėjo (rūpintojo) ir vaiko atstovo pagal įstatymą teises bei pareigas. Globos centras gali suteikti įgaliojimus budinčiam globotojui atstovauti vaikui sveikatos priežiūros, socialinių paslaugų, švietimo ar kitose įstaigose, institucijose, organizacijose;
   16. kiekvieną mėnesį vaikui išlaikyti moka budinčiam globotojui pinigines lėšas ir atlygį už vaiko priežiūrą (toliau – atlygis budinčiam globotojui);
   17. vertina budinčio globotojo, globėjo, nesusijusio giminystės ryšiais, globėjo giminaičio vykdomos veiklos kokybę;
   18. pildo vaiko, kai nustatyta laikinoji globa (rūpyba), aplankymo aktą;
   19. bendradarbiauja su savivaldybės administracija (tarpinstitucinio bendradarbiavimo koordinatoriumi ir kitais specialistais), kitomis socialinių paslaugų įstaigomis, nevyriausybinėmis organizacijomis;
   20. bendradarbiauja su socialiniais darbuotojais, dirbančiais su šeima, atvejo vadybininkais;
   21. pagal poreikį bendradarbiauja su vaiko (jei tai neprieštarauja jo interesams) biologiniais tėvais, paruošia vaiką susitikimams su biologiniais tėvais, dalyvauja vaiką grąžinant biologiniams tėvams. Globos centras sudaro tinkamas sąlygas vaiko biologinei šeimai ir vaikui susitikti globos centre ar kitoje sutartoje vietoje, jei tai neprieštarauja vaiko interesams;
   22. teikia metodinę pagalbą kitoms socialinių paslaugų įstaigoms, šeimynoms, taip pat bendruomeninių vaikų globos namų socialiniams darbuotojams (socialiniams pedagogams);
   23. renka, analizuoja duomenis apie budinčius globotojus, globėjus, nesusijusius giminystės ryšiais, globėjus giminaičius, įtėvius ir keičiasi informacija su savivaldybės administracija, socialinių paslaugų įstaigomis, vaiko teisių specialistais;
   24. organizuoja profesinės kompetencijos tobulinimą ir supervizijas globos centro specialistams, budintiems globotojams, esant poreikiui – ir socialiniams globėjams;
   25. organizuoja ar inicijuoja globėjų giminaičių, įtėvių, budinčių globotojų, globėjų, nesusijusių giminystės ryšiais, šeimynų dalyvių savitarpio pagalbos grupes;
   26. vykdo gerosios patirties vaiko globos (rūpybos), priežiūros, įvaikinimo srityse sklaidą;
   27. atlieka kitas funkcijas, susijusias su pagalba vaikams, įvaikiams, globėjams giminaičiams, įtėviams, budintiems globotojams, globėjams, nesusijusiems giminystės ryšiais, šeimynų dalyviams.

**V SKYRIUS**

**VIEŠINIMAS**

1. Viešinimas skirtas visuomenei, asmenims siekiantiems tapti vaiko globėju ( rūpintoju) ir jau esamiems budintiems globotojams, globėjams, nesusijusiems giminystės ryšiais, globėjams giminaičiams, įtėviams, šeimynoms dalyviams skatinti vaiko globą ( rūpybą) šeimoje arba šeimynoje.
2. Viešinimo būdai:
   1. Renginiai, šventės;
   2. Susitikimai su bendruomenėmis, bažnyčios atstovais;
   3. Plakatai, lankstinukai, skrajutės įvairiose rajono įstaigose;
   4. Reprezentacinės priemonės- raktų pakabukai, atšvaitai, saldainiai, balionai;
   5. Reklama per savivaldybės ekraną;
   6. Bendradarbiavimas su kitomis įstaigomis;
   7. Straipsniai.
3. Viešinimas atliekamas kas du mėnesius.

**VI SKYRIUS**

**MOKYMŲ, SAVITARPIO PAGALBOS GRUPIŲ, SEMINARŲ ORGANIZAVIMAS**

1. Įvadiniai, specializuoti, artimųjų giminaičių GIMK mokymai organizuojami vadovaujantis kitų teisės aktų numatyta tvarka.
2. Tęstiniai GIMK mokymai organizuojami 2 kartus per metus.
3. Mokymai, savitarpio paramos grupės, seminarai, supervizijos budintiems globotojams organizuojami teisės aktų numatyta tvarka.
4. Savitarpio paramos grupės kitiems globėjams (rūpintojams) organizuojamos kas tris mėnesius.
5. Seminarai globėjams ( rūpintojams) organizuojami du kartus per metus.
6. Mokymus, seminarus, savitarpio paramos grupes veda tarnybos atestuoti asmenys, psichologas, socialiniai darbuotojai, atliekantys globos koordinatoriaus funkcijas, specialistai iš kitų įstaigų.
7. Pozityvios tėvystės mokymai vedami pagal poreikį.
8. Seminarai vedami ugdymo įstaigų pedagogams pagal įstaigų pageidavimus.

**VII SKYRIUS**

**VAIKO POREIKIŲ VERTINIMAS, INDIVIDALAUS PAGALBOS GLOBOJAMAM ( RŪPINAMAM) VAIKUI PLANO SUDARYMAS**

1. Vaiko poreikių vertinimas, globėjo stipriųjų (silpnųjų) savybių išskyrimas, reikalingas siekiant galimybės suteikti ir gauti tinkamą globą.
2. Atliekant vaiko poreikių vertinimą, individualaus pagalbos plano sudarymą pildomos Centro direktoriaus patvirtintos formos.
3. Vaiko poreikių vertinimą globėjo stipriųjų (silpnųjų) savybių išskyrimą atlieka socialinis darbuotojas, atliekantis globos koordinatoriaus funkcijas.
4. Naujai globojamiems (rūpinamiems) vaikams vaiko poreikių vertinimas(esant laikinajai globai), atliekamas per 1 mėnesį nuo vaiko apgyvendinimo globėjo ( rūpintojo) šeimoje.
5. Esant nuolatinei globai, vaikams vaiko poreikių vertinimas atliekamas kartą per metus, esant krizinėms situacijoms- dažniau.
6. Įvertinus vaiko poreikius, globėjo ( rūpintojo) stipriąsias ( silpnąsias) savybes, esant poreikiui gali būti sudaromas pagalbos planas. Pagalbos planas sudaromas per vieną mėnesį nuo vaiko apgyvendinimo globėjo ( rūpintojo) šeimoje.
7. Pagalbos planas gali būti sudaromas ir kriziniais atvejais. Plano sudarymo trukmė – dvi savaitės.
8. Pagalbos plano peržiūra ne rečiau kaip kas 6 mėnesius.

**VIII SKYRIUS**

**VEIKLOS KOKYBĖS VERTINIMAS**

1. Budinčių globotojų, globėjų, nesusijusių giminystės ryšiais, globėjų giminaičių veiklos kokybės vertinimas atliekamas siekiant įvertinti bendradarbiavimo procesus, stipriąsias veiklos sritis, išsiaiškinti kylančius sunkumus.
2. Išsiaiškinus veiklos vertinimo procesus, planuojamos veiklos, bendradarbiavimo tobulinimo priemonės. Atliekant veiklos kokybės vertinimą pildomos Centro direktoriaus patvirtintos formos.
3. Veiklos kokybės vertinimą budintiems globotojams atlieka socialinis darbuotojas, atliekantis globos koordinatoriaus funkcijas, ne rečiau kaip 1 kartą per 6 mėnesius. Išvadą pateikia ir tarnybos atestuotam asmeniui.
4. Veiklos kokybės vertinimą globėjams, nesusijusiems giminystės ryšiais ir globėjams giminaičiams, kuriems laikinai globoja vaiką, atliekas tarnybos atestuotas asmuo ne rečiau kaip kartą į metus. Išvadą pateikia ir socialiniam darbuotojui, atliekančiam globos koordinatoriaus funkcijas.
5. Veiklos kokybės vertinimas globėjams, nesusijusių giminystės ryšiais ir globėjams giminaičiams, kurie nuolatinai globoja vaiką, veiklos kokybės vertinimas atliekant pasikeitus situacijai šeimoje.
6. Veiklos kokybės vertinimo metu išklausoma budinčio globotojo, globėjo, nesusijusio giminystės ryšiais, globėjo giminaičio, šeimynos dalyvių ir globojamo (rūpinamo) vaiko nuomonė.
7. Nustačius, kad budinčio globotojo, globėjo, nesusijusio giminystės ryšiais, globėjo giminaičio, šeimynos dalyvių veiklos neatitinka vaiko geriausių interesų, socialinis darbuotojas, atliekantis globos koordinatoriaus funkcijas, nevėliau kaip per 2 darbo dienas nuo įvertinimo raštu informuoja VTAS apie netinkamumą vykdyti veiklą. Esant šeimynos veiklos netinkamumui per 2 darbo dienas nuo įvertinimo informuojamas VTAS ir socialinių paslaugų priežiūros departamentas.

**IX SKYRIUS**

**INTENSYVIO PAGALBOS TEIKIMAS**

1. Globos centras organizuoja ir teikia intensyvią pagalbą:
   1. budintiems globotojams, globėjams, nesusijusiems giminystės ryšiais, globėjams giminaičiams.
   2. Šeimynų dalyviams, įtėviams, bendruomeninių vaikų globos namų darbuotojams  esant jų prašymui.
   3. Intensyvią pagalbą pagal poreikį gali teikti globos centro specialistai: socialiniai darbuotojai, atliekantys globos koordinatoriaus funkcijas, psichologai, Tarnybos atestuoti asmenys ir kiti specialistai.
   4. Intensyvios pagalbos teikimo metu globos centro specialistai ne rečiau kaip 1–2 kartus per savaitę teikia individualias konsultacijas budinčiam globotojui, globėjui, nesusijusiam giminystės ryšiais, globėjui giminaičiui, šeimynų dalyviams, įtėviams. Prireikus individualios konsultacijos organizuojamos dažniau ar derinamos su kitų specialistų teikiama pagalba, atsižvelgiant į individualius budinčio globotojo, globėjo, nesusijusio giminystės ryšiais, globėjo giminaičio, šeimynos dalyvio, įtėvio ir (ar) vaiko, įvaikio poreikius.
   5. Intensyvi pagalba teikiama naujai apgyvendinus vaiką, įvaikį (iki 30 kalendorinių dienų nuo vaiko, įvaikio apgyvendinimo dienos) budinčio globotojo, globėjo, nesusijusio giminystės ryšiais, globėjo giminaičio šeimoje, kriziniais atvejais (kol krizė bus įveikta) – vaiko, įvaikio priežiūros, globos (rūpybos) metu.
   6. Esant intensyvios pagalbos poreikiui socialinis darbuotojas, atliekantis globos koordinatoriaus funkcijas kartu su budinčiu globotoju, globėju, nesusijusiu giminystės ryšiais, globėju giminaičiu, įtėviu, šeimynų dalyviais sudaro individualios pagalbos vaikui planą ne vėliau kaip per 30 kalendorinių dienų nuo vaiko apgyvendinimo šeimoje dienos.
   7. Socialinis darbuotojas, atliekantis globos koordinatoriaus funkcijas padeda parinkti, suplanuoti ir organizuoti reikalingų paslaugų budinčiam globotojui, globėjui, nesusijusiam giminystės ryšiais, globėjui giminaičiui, šeimynos dalyviui, įtėviams ir globojamam (rūpinamam) vaikui teikimą.
   8. Sudarius individualios pagalbos vaikui planą (ne vėliau kaip per 30 kalendorinių dienų) socialinis darbuotojas, atliekantis globos koordinatoriaus funkcijas prižiūri paslaugų teikimo eigą ir nuolat vertina jų poveikį.
   9. Socialinis darbuotojas, atliekantis globos koordinatoriaus funkcijas turi ne daugiau kaip 5 intensyvios pagalbos koordinavimo atvejus.

**X SKYRIUS**

**DARBUOTOJŲ PAREIGOS IR ATSAKOMYBĖS**

1. Globos centre dirbantys specialistai atlieka pareigybės aprašyme numatytas funkcijas.
2. Globos centre dirbantys specialistai savo darbą koordinuoja taip, kad būtų įgyvendintos numatytos globos centro veiklos ir funkcijos, pildo Centro direktoriaus patvirtintas formas.
3. Dalyvauja projektinėje veikloje.
4. Bendradarbiauja su:
   1. Valstybės vaiko teisių apsaugos ir įvaikinimo tarnybos prie socialinės apsaugos teritoriniu skyriumi;
   2. socialinių paslaugų įstaigomis;
   3. savivaldybių administracijomis ir jų padaliniais;
   4. seniūnijomis;
   5. nevyriausybinėmis organizacijomis;
   6. gydymo įstaigomis;
   7. švietimo įstaigomis;
   8. teisėsaugos institucijomis;
   9. kitomis institucijomis;
   10. socialiniais darbuotojais, dirbančiais su šeima, atvejo vadybininkais, socialiniais darbuotojais ( dirbančiais BVGN ar šeimynoje);
   11. vaiko ( jei tai neprieštarauja vaiko interesams) biologiniais tėvais.
5. Vykdo vidinę komunikaciją:
   1. Kiekvieną pirmadienį organizuoja susirinkimą, kurio metu aptaria einamuosius klausimus, turimus atvejus ir problemines situacijas, derina savo veiksmus ir sprendžia kitus aktualius klausimus.
   2. Bendradarbiauja su kitais įstaigos padaliniais:
   3. Kartą per mėnesį dalyvauja Pagalbos šeimai padalinio darbuotojų susirinkimuose;
   4. Pagal poreikį bendradarbiauja su Vaiko globos padaliniu ir bendruomeniniais vaikų globos namais bei teikia jiems metodinę pagalbą.
6. **Psichologas atlieka šis funkcijas:**
   1. Psichologas teikia psichologinę pagalbą (konsultacijas) Globos centro klientams: įvaikintiems vaikams, globėjų, nesusijusių giminystės ryšiais, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, globėjams, nesusijusiems giminystės ryšiais, globėjams giminaičiams, įtėviams ar asmenims, ketinantiems jais tapti.
      1. individualiai konsultuoja klientus ir jų šeimas;
      2. supažindina klientą su konsultavimo procesu;
      3. kartu su klientu planuoja pagalbos teikimo procesą, sudaro individualius darbo planus;
      4. periodiškai vertina darbo su klientu eigą, rezultatus, efektyvumą;
      5. veda seminarus, užsiėmimus, savipagalbos grupes, „Sėkmingos tėvystės“ programą klientams, susidūrusiems su globos ar įvaikinimo sunkumais;
      6. kartu su kitais Globos centro specialistais dalyvauja rengiant individualų pagalbos planą klientui, organizuojant intensyvią pagalbą, sprendžiant krizinį atvejį;
      7. esant poreikiui stebi ir vertina vaiko susitikimus su biologine šeima.
   2. Dokumentacija. Psichologas pildo šiuos dokumentus: Klientų konsultavimo registracijos žurnalą; Globos centro padalinio psichologo konsultacijų žurnalą; Kliento kortelę. Klientus konsultuojant namuose, apsilankymo metu pildo Globos centro padalinio budinčių globotojų, socialinių globėjų, globėjų giminaičių ir įtėvių konsultacijos kortelę ir Globos centro padalinio apsilankymo šeimoje aktą; pildo kitas Centro nustatytas dokumentų formas.
   3. Skiria pusę savo darbo laiko tiesioginiams ryšiams su psichologinės pagalbos gavėjais;
   4. Be Centro administracijos leidimo nepateikia konfidencialios informacijos apie Globos centro klientus.
   5. Atsako už:
      1. korektišką gautų duomenų panaudojimą;
      2. turimos informacijos konfidencialumą;
      3. savo darbo kokybę bei klientų saugumą savo darbo metu;
      4. už Centro klientams teikiamos psichologinės pagalbos kokybę ir rezultatus, pagal turimą išsilavinimą ir kvalifikaciją;
      5. už profesinės psichologo etikos kodekso laikymąsi.
7. **Socialinis darbuotojas, atliekantis globos koordinatoriaus funkcijas atlieka šias funkcijas:**
   1. Koordinuoja ir organizuoja pagalbą budinčiam globotojui, globėjui nesusijusiam giminystės ryšiais, globėjui giminaičiui, šeimynos dalyviams, esant poreikiui įtėviams ir jų prižiūrimiems, globojamiems (rūpinamiems) vaikams, įvaikiams.
   2. Socialinis darbuotojas, atliekantis globos koordinatoriaus funkcijas, koordinuodamas pagalbą **budintiems globotojams**:
      1. kartu su budinčiu globotoju sudaro individualios pagalbos vaikui planą.
      2. reguliariai (ne rečiau kaip vieną kartą per dvi savaites, intensyvios pagalbos atvejais – ne rečiau kaip 1 – 2 kartus per savaitę) teikia individualias konsultacijas budinčiam globotojui. Esant poreikiui individualios konsultacijos gali būti organizuojamos dažniau.
      3. Ne rečiau kaip vieną kartą per tris mėnesius atlieka budinčio globotojo vykdomos veiklos kokybės vertinimą.
      4. Pildo susistemintą informaciją apsilankymo šeimoje akte.
      5. Organizuoja ar inicijuoja budinčiam globotojui paskaitas, seminarus (ne mažiau 8 val. 4 mėn.), supervizijas ir/ar savipagalbos grupes ( ne rečiau kaip vieną kartą per mėnesį).
      6. Esant poreikiui organizuoja specialistų pagalbą (pvz.: psichologo, logopedo, specialiųjų pedagogų paslaugas).
      7. Užtikrina/sudaro sąlygas vaikui (-ams) palaikyti ryšį bendrauti su biologiniais tėvais, giminaičiais, broliais, seserimis siekiant jį grąžinti į šeimą, jei tai nekenkia vaiko interesams.
   3. Socialinis darbuotojas, atliekantis globos koordinatoriaus funkcijas, koordinuodamas pagalbą **globėjams, nesusijusiems giminystės ryšiais:**
      1. Kartu su globėju sudaro individualios pagalbos vaikui planą (jei vaikui nustatyta nuolatinė globa (rūpyba), individualios pagalbos vaikui planas sudaromas tik esant poreikiui).
      2. Reguliariai informuoja, konsultuoja, palaiko ryšį (pvz.: telefonu, elektroniniu paštu) su globėju ir globojamu(rūpinamu) vaiku.
      3. Pildo susistemintą informaciją apsilankymo šeimoje akte.
      4. Esant poreikiui organizuoja ir teikia psichologo konsultacijas vaikui ir globėjui.
   4. Socialinis darbuotojas, atliekantis globos koordinatoriaus funkcijas, koordinuodamas pagalbą **globėjams giminaičiams:**
      1. Reguliariai informuoja, konsultuoja, palaiko ryšį su globėjais giminaičiais ir jų globojamais (rūpinamais) vaikais.
      2. Esant poreikiui sudaro individualios pagalbos vaikui planą.
      3. Esant poreikiui organizuoja ar teikia psichologo konsultacijas globėjui giminaičiui.
   5. Socialinis darbuotojas, atliekantis globos koordinatoriaus funkcijas renka, analizuoja duomenis apie budinčius globotojus, globėjus, globėjus giminaičius.
   6. Kas tris mėnesius organizuoja ar inicijuoja globėjų giminaičių, esant poreikiui įtėvių, globėjų savitarpio pagalbos grupes.
   7. Tvarko kiekvieno budinčio globotojo ir jo prižiūrimo vaiko (-ų), globėjo, globėjo giminaičio bylas, kuriose fiksuojami (protokoluojami) susitikimai, dalyvavusieji susitikime asmenys, data, susitikimų turinys, susitarimai, jei jie buvo sudaryti, susitarimų vykdymo terminai ir kita darbui svarbi informacija.
   8. Esant poreikiui organizuoja specialistų pagalbą (pvz.: psichologo, logopedo, specialiųjų pedagogų paslaugas ir kt.).
8. **Tarnybos atestuotas asmuo atlieka šias funkcijas**:
   1. Kas 2 mėnesius viešina sklaidą, skatina bei populiarina vaikų globą (rūpybą), įvaikinimą.
   2. Gavus dokumentus iš Akmenės rajono socialinės paramos skyriaus organizuoja ir veda įvadinius mokymus būsimiems globėjams (rūpintojams), įtėviams, budintiems globotojams, bendruomeninių vaikų globos namų darbuotojams pagal globėjų (rūpintojų) ir įtėvių įvadinių mokymų rengimo programą GIMK;
   3. Organizuoja ir veda tęstinius mokymus esamiems globėjams (rūpintojams) ir įtėviams, budintiems globotojams, bendruomeninių vaikų globos namų darbuotojams pagal globėjų (rūpintojų) ir įtėvių tęstinių mokymų rengimo programą GIMK;
   4. Organizuoja ir veda Specializuotą asmenų, siekiančių teikti socialinės priežiūros paslaugas, ir bendruomeninių vaikų globos namų darbuotojų mokymo ir konsultavimo programą, budintiems globotojams ir bendruomeninių vaikų globos namų darbuotojams.
   5. Organizuoja ir veda Artimųjų giminaičių mokymus pagal GIMK programą.
   6. Įvadinių mokymų metu organizuoja du individualius susitikimus, kurių metu pildo klausimyną, įvertina ir/ar pervertina budinčių globotojų, globėjų, globėjų giminaičių, įtėvių, fizinių asmenų tinkamumą.
   7. Rengia ir teikia VVTAĮT teritoriniam skyriui išvadą dėl asmenų pageidaujančių įvaikinti, globoti (rūpintis), būti budinčiais globotojais, globėjais susijusiais giminystės ryšiais, globėjais nesusijusiais giminystės ryšiais, šeimynų dalyviais.
   8. Rengia ir teikia VVTAĮT teritoriniam skyriui išvadą dėl vaiko būsimo budinčio globotojo, globėjo, nesusijusio giminystės ryšiais globėjo giminaičio ir įtėvio, šeimynų dalyvių pasirengimo tapti vaiko budinčiu globėju, globėju rūpintoju, įtėviu, šeimynos dalyviu ir rekomendaciją dėl fizinio asmens norinčio priimti vaiką laikinai svečiuotis į savo šeimą.
   9. Atlieka veiklos kokybės vertinimą budinčiam globotojui, globėjui (rūpintojui).
   10. Dalyvauja globėjo parinkimo vaikui procese.
   11. Socialinio darbuotojo, atliekančio globos koordinatoriaus funkciją prašymu, Tarnybos atestuoti asmenys organizuoja ir teikia metodinę, socialinę ir psichologinę pagalbą vaiko globėjams (rūpintojams) ir jų globotiniams (rūpintiniams), esant poreikiui įvaikintojams, budintiems globotojams individualių konsultacijų jų gyvenamojoje vietoje, įstaigoje bei savipagalbos grupių užsiėmimų metu;
   12. Bendradarbiauja su vaiko teisių apsaugos specialistais, įstatymų ir kitų teisės aktų nustatyta tvarka keičiasi informacija apie globėjus (rūpintojus), įtėvius, budinčius globotojus;
   13. Bendradarbiauja su švietimo, medicinos, teisėsaugos institucijomis, kitų miestų ir rajonų vaiko teisių apsaugos tarnybų skyriais, vaikų globos namais, kūdikių namais, nevyriausybinėmis organizacijomis ir kitomis suinteresuotomis institucijomis;
   14. Bendradarbiauja su kitų savivaldybių Tarnybos atestuotais asmenimis, teikiančiais globėjų (rūpintojų) ir įtėvių paieškos, rengimo, atrankos, konsultavimo ir pagalbos jiems paslaugas;
   15. Esant galimybei organizuoja padėkos vakarą ir globėjų šventę;
   16. Rengia bei laiku pateikia ataskaitas apie suteiktas paslaugas;
   17. Vykdo kitus Centro direktoriaus nurodymus.

**XI SKYRIUS**

**BAIGIAMOSIOS NUOSTATOS**

1. Taisyklės galioja nuo jų patvirtinimo dienos Globos centro darbuotojams.
2. Visi darbuotojai turi būti susipažinę su šiomis taisyklėmis ir pasirašę.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė:

\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

(data)